**ԱՄՓՈՓԱԹԵՐԹ**

**«ԿՈՒՍԱԿՑՈՒԹՅՈՒՆՆԵՐԻ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ ՕՐԵՆՔԻ, «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ», «ՀԻՄՆԱԴՐԱՄՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ», «ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ», «ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԵՎ «ԱՎՏՈՏՐԱՆՍՊՈՐՏԱՅԻՆ ՄԻՋՈՑՆԵՐԻ ՕԳՏԱԳՈՐԾՈՒՄԻՑ ԲԽՈՂ ՊԱՏԱՍԽԱՆԱՏՎՈՒԹՅԱՆ ՊԱՐՏԱԴԻՐ ԱՊԱՀՈՎԱԳՐՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔՆԵՐԻ ՆԱԽԱԳԾԵՐԻ**

|  |  |  |  |  |  |
| --- | --- | --- | --- | --- | --- |
| **1.Աշխատանքի և սոցիալական հարցերի նախարարություն** | | | **01.11.2021թ.** | | |
| **N ՄՆ/ԳԽ/42440-2021** | | |
| Դիտողություններ և առաջարկություններ չկան: |  | | | |
| **2. Առողջապահության նախարարություն** | | | **29.10.2021թ..** | | |
| **N ԱԱ/11.2/23385-2021** | | |
| Դիտողություններ և առաջարկություններ չկան: |  | | | |
| **3. Արտաքին գործերի նախարարություն** | | | | **01.11.2021թ.** |
| **N 1111/45906-21** |
| Դիտողություններ և առաջարկություններ չկան: |  | | | |
| **4. Արտակարգ իրավիճակների նախարարություն** | | | | **29.10.2021թ.** |
| **N 01/01.1/5913-2021** |
| Դիտողություններ և առաջարկություններ չկան: |  | | | |
| **5.** **Բարձր տեխնոլոգիական արդյունաբերության նախարարություն** | | | | **29.10.2021թ.** |
| **N 01/17․1/6770-2021** |
| Դիտողություններ և առաջարկություններ չկան: |  | | | |
| **6.** **Տարածքային կառավարման և ենթակառուցվածքների նախարարություն** | | | | **12.11.2021թ.** |
| **N ԳՍ/21.1/29512-2021** |
| 1. ՀՀ քաղաքացիական օրենսգրքի 124-րդ հոդվածի 3-րդ մասը, «Հիմնադրամների մասին» ՀՀ օրենքի 35-րդ հոդվածի 11-րդ մասը և «Հասարակական կազմակերպությունների մասին» ՀՀ օրենքի 32-րդ հոդվածի 4-րդ մասը սահմանում են, որ համապատասխանաբար՝ հիմնադրամի և հասարակական կազմակերպության գույքն ուղղվում է կանոնադրությամբ նախատեսված նպատակներին, իսկ դրա անհնարինության դեպքում փոխանցվում է պետական բյուջե։   ՀՀ օրենսդրության համաձայն՝ իրավաբանական անձի լուծարմամբ նրա գործունեությունը դադարում է առանց իրավունքներն ու պարտականություններն իրավահաջորդության կարգով այլ անձանց անցնելու։ Այսինքն, հիմնադրամի կամ հասարակական կազմակերպության լուծարմամբ կանոնադրությամբ նախատեսված նպատակները ևս դադարում են։ Մյուս կողմից, պարզ չէ, թե ինչպե՞ս կամ ո՞վ է որոշելու նշված իրավաբանական անձանց կանոնադրությամբ նախատեսված նպատակներն իրագործել հնարավոր է, թե անհնար։  Առաջարկում ենք օրենսդրական փոփոխություններով նախատեսել, որ հիմնադրամի և հասարակական կազմակերպության գույքն ամեն դեպքում ամրակցվելու է որևէ մարմնի կամ կազմակերպության։   1. ՀՀ օրենսդրության համաձայն՝ լուծարման հանձնաժողովը միջոցներ է ձեռնարկում դեբիտորական պարտքերի ստացման ուղղությամբ։ Փորձը ցույց է տալիս, որ պարտատերերի պահանջները բավարարելուց հետո լուծարվող իրավաբանական անձիք ունենում են ոչ միայն գույք, այլև դեբիտորական պարտք կամ այլ պահանջի իրավունք։   Պետական բաժնետոմս ունեցող ընկերությունների և պետական ոչ առևտրային կազմակերպությունների լուծարման մասին ՀՀ կառավարության որոշումներով հստակ սահմանվում է, որ լուծարումից հետո դեբիտորական պարտքի ստացման կամ այլ պահանջի իրավունքը փոխանցվում է ՀՀ ֆինանսների նախարարությանը։  Անհրաժեշտ է նշել, որ հիմնադրամների լուծարման մասին դատարանի վճիռներով նմանատիպ հարցերի վերաբերյալ որոշումներ չեն կայացվում, իսկ լուծարման հանձնաժողովն էլ որոշում ընդունելու իրավասություն չունի։  Առաջարկում ենք օրենսդրական փոփոխություններով նախատեսել նաև, որ պարտատերերի պահանջները բավարարելուց հետո լուծարվող իրավաբանական անձի դեբիտորական պարտքի ստացման կամ այլ պահանջի իրավունքը փոխանցվելու է ֆինանսների կառավարումն իրականացնող լիազորված պետական մարմնին: | **Ընդունվել է**  Նախագծերի փաթեթում կատարվել է համապատասխան փոփոխություն:  **Չի ընդունվել**  Ներկայացված առաջարկությունը դուրս է նախագծերի փաթեթով նախատեսված կարգավորումների շրջանակից։ | | | |
| **7.** **Կրթության, գիտության, մշակույթի և սպորտի նախարարություն** | | | | **27.10.2021թ.** |
| **N 01/18.2/24653-2021** |
| Դիտողություններ և առաջարկություններ չկան: |  | | | |
| **8.** **Շրջակա միջավայրի նախարարություն** | | | | **05.11.2021թ.** |
| **N 1/04.7/13293-2021** |
| Դիտողություններ և առաջարկություններ չկան: |  | | | |
| **9.** **Պաշտպանության նախարարություն** | | | | **01.11.2021թ.** |
| **N ՊՆ/510/5818-2021** |
| Դիտողություններ և առաջարկություններ չկան: |  | | | |
| **10.Ֆինանսների նախարարություն** | | | | **11.11.2021թ.** |
| **N 01/11-1/18082-2021** |
| Հստակեցման կարիք ունի ««Հասարակական կազմակերպությունների մասին» Հայաստանի Հանրապետության օրենքում փոփոխություն կատարելու մասին» օրենքի նախագծում սահմանված «ամրակցվում է համապատասխան մարմնին կամ կազմակերպությանը» արտահայտությունը, քանի որ պարզ չէ, թե որ մարմնին կամ կազմակերպությանն է ամրակցվելու լուծարված հասարակական կազմակերպության այլ գույքը կամ ինչ սկզբունքով (չափանիշներով) է ընտրվելու համապատասխան մարմինը կամ կազմակերպությունը: | **Ընդունվել է**  Նախագծերի փաթեթում կատարվել է համապատասխան փոփոխություն: | | | |
| **11.** **Էկոնոմիկայի նախարարության** | | | | **17.11.2021թ.** |
| **N 01/16529-2021** |
| Դիտողություններ և առաջարկություններ չկան: |  | | | |
| **12. Վարչապետի աշխատակազմի իրավաբանական վարչություն** |  | | | **22.11.2021թ.** |
| **N 02/16.11/40201-2021** |
| 1. Նախագծերի փաթեթով առաջարկվող կարգավորման համաձայն՝ հասարակական միավորման, հիմնադրամի, պետական ոչ առևտրային կազմակերպության կամ հասարակական կազմակերպության լուծարման դեպքում վերջիններիս՝ դրամական միջոց չհանդիսացող գույքը կառավարության որոշմամբ ամրակցվում է ***համապատասխան մարմնին կամ կազմակերպությանը:*** Հարկ է նկատի ունենալ, որ համապատասխան միավորման գույքը պետական բյուջե փոխանցելու վերաբերյալ կարգավորման հիմքում ընկած է համապատասխան գույքային իրավունքների՝ ***պետությանը փոխանցելու տրամաբանությունը***: Հետևաբար, նախ և առաջ Կառավարության որոշմամբ անհրաժեշտ է արձանագրել համապատասխան գույքի՝ Հայաստանի Հանրապետությանը փոխանցելու փաստը, որից հետո միայն համապատասխան գույքը որևէ իրավունքով կարող է փոխանցվել որևէ կազմակերպության: Այլ կերպ՝ համապատասխան միավորման լուծարման դեպքում վերջինիս գույքը կառավարության կողմից այլ կազմակերպության փոխանցելը չի բխում գույքային իրավունքների՝ պետությանը փոխանցելու տրամաբանությունից և առաջարկվող կարգավորման պարագայում գույքը փոխանցվում է ոչ թե պետությանը այլ որևէ կազմակերպության: Ուստի, նշված կարգավորումն ունի վերանայման անհրաժեշտություն:  2. Նախագծերի փաթեթով նախատեսված կազմակերպությունների շրջանակն ընդգրկում է միայն հասարակական միավորումները, հիմնադրամները, պետական ոչ առևտրային կազմակերպությունները և հասարակական կազմակերպությունները: Պարզ չէ, թե ինչու է Նախագծերի փաթեթով առաջարկվել հատվածական լուծում՝ ընտրելով միավորումների՝ վերը նշված շրջանակը և խնդրին չի տրվել համակարգային լուծում՝ համանման փոփոխություններ նախատեսելով նաև նմանատիպ կարգավորում ունեցող այլ օրենքներում, օրինակ՝ «Կուսակցությունների մասին» սահմանադրական օրենքի 35-րդ հոդվածի 2-րդ մասում: | **Ընդունվել է**  Նախագծերի փաթեթում կատարվել է համապատասխան փոփոխություն:  **Ընդունվել է**  Նախագծերի փաթեթում կատարվել են համապատասխան փոփոխություններ և լրացվել են «Կուսակցությունների մասին» սահմանադրական օրենքում փոփոխություն կատարելու մասին» սահմանադրական օրենքը և «Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին» օրենքում փոփոխություն կատարելու մասին» Հայաստանի Հանրապետության օրենքի նախագծերը: | | | |
| **13. Վարչապետի աշխատակազմի պետաիրավական վարչություն** | | **22.11.2021թ.** | | |
| **N 02/16.11/40201-2021** | | |
| Ներկայացված օրենքների նախագծերում սահմանվում է, որ հիմնադրամների, պետական ոչ առևտրային կազմակերպությունների և հասարական կազմակերպությունների լուծարվելու դեպքում «...*այլ գույքը, Կառավարության որոշմամբ ամրակցվում է* ***համապատասխան մարմնին կամ կազմակերպությանը,*** *բացառությամբ օրենքով սահմանված դեպքերի»:* Նշված դրույթը, ըստ էության, կաշկանդելու է Կառավարությանը յուրաքանչյուր դեպքում գնահատել, թե տվյալ գույքի մասով ո՞ր մարմինը կամ կազմակերպությունն է հանդիսանալու «համապատասխան» մարմին կամ կազմակերպություն, մինչդեռ պարզ չէ, թե ինչպես է որոշվելու այդ հանգամանքը: Միևնույն ժամանակ, ստացվում է, որ Կառավարությանը հնարավորություն է տրվում համապատասխան գույքը ամրակցել նաև **մասնավոր կազմակերպությանը, ինչը լրացուցիչ հիմնավորման կարիք ունի:** | **Ընդունվել է**  Նախագծերի փաթեթում կատարվել է համապատասխան փոփոխություն: | | | |
| **14. Վարչապետի աշխատակազմի ֆինանսատնտեսագիտական վարչություն** | | **22.11.2021թ.** | | |
| **N 02/16.11/40201-2021** | | |
| Նախագծերի փաթեթով առաջարկվում է հասարակական միավորման, հիմնադրամի, պետական ոչ առևտրային կազմակերպության կամ հասարակական կազմակերպության լուծարման դեպքում վերջիններիս դրամական միջոցները փոխանցել պետական բյուջե, իսկ այլ գույքը՝ կառավարության որոշմամբ ամրացնել համապատասխան մարմնին կամ կազմակերպությանը, բացառությամբ օրենքով սահմանված դեպքերի:  Առաջարկում ենք քննարկել հետևյալ՝ «....դրամական միջոցները փոխանցվում են պետական բյուջե, իսկ այլ գույքը կառավարության որոշմամբ ամրակցվում է համապատասխան մարմնին կամ կազմակերպությանը, բացառությամբ օրենքով սահմանված դեպքերի:» ձևակերպման փոխարեն նմանատիպ՝ «..գույքը (այդ թվում՝ դրամական միջոցները) սեփականության իրավունքով փոխանցվում են Հայաստանի Հանրապետությանը՝ ի դեմս ՀՀ կառավարությանը:» ձևակերպում նախատեսելու իրավական և կիրառական հնարավորությունը: | **Ընդունվել է**  Նախագծերի փաթեթում կատարվել է համապատասխան փոփոխություն: | | | |